མདོར་ན།གཟུགས་ཀྱི་ཉི་མའི་རྣམ་ཐརསོགས་གནའ་རབས་བརྩམས་སྒྲུང་བརྒྱད་པོར་བོད་ཀྱི་ལྷ་མོའི་འཁྲབ་གཞུང་ངམ་ཟློས་གར་གྱི་བསྟན་བཅོས་སུ་འབོད་ཅིང་ཟློས་གར་བསྟན་བཅོས་ཀྱི་ཁོངས་སུ་བསྡུས་པ་ནི་གོམས་སྲོལ་ཙམ་དང་།རྩོམ་ལུས་དེ་གཉིས་ཀྱི་ཟབ་ཞིང་དམ་པའི་འབྲེལ་བ་ཙམ་མམ།ཕྱིའི་སྣང་ཚུལ་ཙམ་གྱི་དབང་དུ་བྱས་པ་ལས་རྣམ་ཐར་དེ་དག་རང་སྟེང་གི་ཁྱད་ཆོས་དང་།འབྱུང་སྟངས།བརྒྱུད་སྒྲོག་བྱེད་སྟངས་སོགས་ཀྱི་གསར་རྩོམ་བྱ་ཐབས་ཐད་ནས་དཔྱད་ན་དེ་རྣམས་ལྷ་མོའི་འཁྲབ་གཞུངའཁྲབ་དཔེངམ་ཟློས་གར་གྱི་བསྟན་བཅོས་མ་ཡིན་པར་བརྩམས་སྒྲུང་ཡིན་པ་ནི་གསལ་པོ་རེད།